**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.07.2022, ora 08.00 – 17.07.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.07.2022, ora 07.00**

**RÂURI**

**Debitele au fost în general staționare, exceptând cursul inferior al Mureșului, unde au fost în ușoară scădere.**

**Creşteri izolate de niveluri şi debite s-au produs pe unele râuri din sud-estul țării ca urmare a precipitațiilor sub formă de aversă căzute în interval,**

**Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30%) pe râurile din bazinele hidrografice: Iza, Tur, Someş, Crasna, Barcău, Crișuri, Arieș, Târnave, Timiș, Moravița, Caraş, Nera, Cerna, Amaradia, Olt, Siret (exceptând cursurile superioare ale Trotuşului şi Buzăului şi cursul superior şi mijlociu al Bistriţei), Prut, pe cursul superior al Mureșului, în bazinul superior al Vedei, pe unii afluenţi ai Argeşului superior şi mijlociu, Jiului, Oltului, Vedei şi pe unele râuri din Dobrogea.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general staționare.**

**Sunt posibile ușoare creșteri de debite pe unele râuri mici din zonele montane, cu o probabilitate mai mare pe cele din centrul și sud-estul țării, ca urmare a precipitațiilor prognozate, sub formă de aversă.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 16.07.2022 – 17.07.2022 a fost în scădere, având valoarea de 2600 m3/s, sub media multianuală a lunii iulie (5350 mc/s).**

**În aval de Porţile de Fier debitele au fost în scădere pe sectoarele Gruia – Tr. Măgurele și Oltenița– Tulcea și în creștere pe sectorul Zimnicea – Giurgiu.**

**Debitul la intrarea în ţară (secţiunea Baziaş) va fi în scădere (2450 m3/s).**

**În aval de Porțile de Fier debitele vor fi în scădere.**

**2. Situația meteorologică în intervalul 16.07.2022, ora 09.00 – 17.07.2022, ora 06.00**

**ÎN ŢARĂ**

**A.N.M. a emis o ATENŢIONARE Meteorologică, cod galben, valabilă în intervalul 16.07.2022, orele 14:00-22:00, vizând instabilitate atmosferică temporar accentuată, conform căreia: În Muntenia, sudul Moldovei și Dobrogea continentală vor fi perioade cu instabilitate atmosferică accentuată ce se va manifesta local prin intensificări ale vântului, vijelii (viteze la rafală de peste 60...70 km/h), descărcări electrice, averse ce vor avea și caracter torenţial și izolat grindină. Cantitățile de apă vor depăși pe alocuri 25...35 l/mp.**

**Notă: *În regiunile sudice și sud-estice, disconfortul termic se va menține ridicat, iar indicele de temperatură-umezeală (ITU) va depăși local pragul critic de 80 de unități.***

**Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:***

***-* *Argeş, Brăila, Buzău, Călăraşi, Constanţa, Dâmboviţa, Galaţi, Giurgiu, Ialomiţa, Ilfov, Prahova, Teleorman, Tulcea, Vrancea si Municipiul Bucureşti (15 prefecturi)– ATENŢIONARE Meteorologică, cod Galben.***

**În sudul şi în sud-estul ţării, vremea a fost călduroasă, izolat caniculară în Câmpia Română şi Lunca Dunării, cu disconfort termic ridicat, dar şi în general instabilă. În restul teritoriului, valorile termice au fost apropiate de cele normale şi a predominat o vreme frumoasă. Temperaturile maxime s-au încadrat între 25 de grade la Ocna Șugatag, Huedin, Petroșani şi Miercurea Ciuc și 36 de grade la Zimnicea; *indicele temperatură-umezeală (ITU) a atins sau a depășit ușor pragul critic de 80 de unități* în sudul, centrul şi estul Munteniei şi pe arii restrânse în Dobrogea şi sudul extrem al Olteniei. Cerul a fost variabil la senin, cu înnorări temporar accentuate şi local averse în general slabe şi fenomene electrice la începutul zilei în partea de sud-vest a ţării. După orele amiezii însă, manifestările de instabilitate atmosferică au fost în extindere şi intensificare în Carpaţii Meridionali şi de Curbură şi zona subcarpatică aferentă, apoi în cea mai mare parte a Munteniei şi a Dobrogei; în aceste zone au fost dezvoltări noroase convective ce au determinat intensificări de scurtă durată ale vântului, pe alocuri cu rafale de până la 60...80 km/h, izolat vijelii (confirmate de staţii meteo din judeţul Călăraşi), frecvente descărcări electrice şi local averse ce au avut şi caracter torenţial. Unele înnorări şi averse s-au semnalat pe suprafeţe mici şi în sudul Transilvaniei, dar şi în Moldova, cu precădere în nordul regiunii, în orele serii. Cantităţile de apă au depăşit pe arii restrânse 15...20 l/mp. Intensificări ale vântului au fost izolat şi restul teritoriului, în special în centru. La ora 06 se înregistrau valori termice între 6 grade la Miercurea Ciuc și Întorsura Buzăului și 22 de grade la Sulina și Gura Portiței*.***

***Observaţie: de ieri dimineață de la ora 06 au fost în vigoare 13 mesaje de alertă pentru fenomene meteorologice periculoase imediate, respectiv:***

***- 9 avertizări cod portocaliu, 5 emise de către CNPM Bucureşti pentru Muntenia şi 4 la SRPV Constanţa;***

***- 4 atenționări cod galben, 3 emise de către CNPM Bucureşti pentru Muntenia şi 1 de către SRPV Constanţa.***

**LA BUCUREŞTI**

**Vremea a fost călduroasă, caniculară după-amiaza, cu disconfort termic ridicat, *indicele temperatură-umezeală (ITU)* *atingând pragul critic de 80 de unități*. Cerul a fost variabil la senin, însă în a doua parte a zilei au fost dezvoltări noroase convective ce au determinat rafale de vânt cu 50...60 km/h, frecvente descărcări electrice şi averse care în unele cartiere au avut caracter torenţial; s-au înregistrat în medie 2...6 l/mp şi izolat peste 10 l/mp. Temperatura maximă a fost de 34 de grade la Afumaţi şi 35 de grade la Filaret şi Băneasa, iar la ora 06 se înregistrau 16 grade la stația meteo Băneasa, 18 grade la Afumați şi 19 grade la Filaret.**

**3. Prognoza meteorologică în intervalul 17.07.2022, ora 09.00 – 18.07.2022, ora 09.00**

**ÎN ŢARĂ**

**În sudul ţării vremea se va menține călduroasă, dar în restul teritoriului -cu precădere în nord şi în centru- se va resimţi o răcorire. Cerul va fi variabil, cu înnorări și pe alocuri averse însoțite de descărcări electrice în zonele montane și posibil în sud-est. Local și temporar, mai ales pe parcursul zilei, vântul va avea intensificări, cu viteze mai mari în nordul Moldovei și în sud-vestul Olteniei, unde vor fi rafale de 55...60 km/h. Temperaturile maxime se vor încadra în general între 24 şi 34 de grade, iar cele minime vor avea valori de la 3 grade în depresiunile din estul Transilvaniei, până la 20 de grade pe litoral.**

**LA BUCUREŞTI**

**Vremea va fi călduroasă, cu o temperatură maximă ce se va situa în jurul valorii de 33 de grade. Cerul va fi variabil, iar vântul va sufla moderat, cu intensificări temporare în general de 45...50 km/h. Minima nopții va fi de 16...17 grade, mai scăzută în zona periurbană spre 13 grade.**

1. ***CALITATEA APELOR***
   1. **Pe fluviul Dunărea**

**Nu au fost semnalate evenimente deosebite.**

* 1. **Pe râurile interioare**

**Nu au fost semnalate evenimente deosebite.**

* 1. **Pe Marea Neagră**

**Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează că, din rezultatele analizelor efectuate în data de 14.07.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la nici o staţile din teritoriu.**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

1. **În domeniul solului şi vegetaţiei:**

**Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.**

**3. În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.07.2022 – 15.07.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

**În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coodonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. Valorile înregistrate sunt normale pentru această perioadă şi nu prezintă un risc pentru mediu sau populaţie.**

**LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.**

**Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.**

**4. În municipiul Bucureşti şi judeţul Ilfov**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**5. Probleme de Alimentări cu apă:**

* **A.B.A. Prut-Bârlad: În judetul Vaslui: se menţin prevederile „Planului de restricţii şi folosire a apei in perioade deficitare”, astfel: \* treapta a III-a - pentru S.C. AQUAVAS S.A. VASLUI – Sucursala Vaslui din acumularea Soleşti.**

**- Judetul Iasi: Se mentine situatia de restrictii in alimentarea cu apa pentru piscicultura la folosintele: \* S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac. Halceni corespunzător treptei a III-a de aplicare a restrictiilor.**

**- SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.**

**- SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.**

**Operatorul NOVA APASERV S.A. BOTOȘANI a aplicat un program de furnizare a apei prelevata din ac. Stanca-Costesti si din ac. Bucecea, ca urmare a creșterii consumului de apă, datorat în principal udării culturilor agricole - situație des întâlnită în momentul de față. Utilizarea excesivă a apei din rețelele de distribuție conduce la scăderea nivelului apei din rezervoarele de înmagazinare, operatorul întâmpinând dificultăți în asigurarea unui nivel minim de apă în rezervoare, care să permită funcționarea capacităților de pompare în regim normal, respectiv posibilitatea furnizării apei în regim normal.**

**Astfel, a fost aplicat un program de furnizare a apei din sursa ac. Stanca-Costesti in comunele: Durnesti, Trusesti, Todireni, Ungureni, Romanesti, Santa Mare, Calarasi, Rauseni, Albesti, Dangeni, Dobarceni, Mihalaseni, Hlipiceni, Stefanesti, comunele Bivolari si Andrieseni din jud. Iasi, precum si din sursa ac. Bucecea in comunele Flamanzi, Cristesti, Baluseni, Copalau.**

**Pentru judetul Botosani exista resursa de apa disponibila in Acumularea Stanca Costesti si Acumularea Bucecea, dar problemele semnalate se datoreaza bazinelor intermediare ale operatorilor de apa canal, care nu au capacitate suficienta pentru asigurarea cerintelor suplimentare si pentru udarea/irigarea culturilor agricole.**

**• Sistemele de alimentare cu apa centralizate cele mai afectate in judetele Bacau, Neamt si Vrancea au sursa de apa subterana din foraje sau drenuri, iar restrictiile se datoreaza cresterii consumului pentru irigatii.**

**- ABA Siret- Jud. Vrancea: Măsuri întreprinse la nivelul Comitetului Local pentru Situații de Urgență Tamboesti, datorită secetei:**

**-Transport apa cu cisterna SC CUP SA Vrancea in satul Trestieni unde apa nu mai ajunge in ultima perioada. Transport apa cu cisterna unor persoane fizice de catre S.V.S.U. Tamboesti. Monitorizat 2 fantani si tratarea cu cloramină.**

**Pentru alte judeţe, sunt restricţii în următorele localităţi: Faraoani, Filipesti, Carligi, Galbeni, (jud. Bacău), Rimnicelu, Grebanu (jud. Buzău), Livada Mare, Pascani, Lespezi, Tatarusi, Pietrosu, Uda, Todiresti (jud. Iaşi), Stroiesti, Tasa, Bara, Grinties, Poiana, Bradu, Pangarati Castel, Poienari, Bunghi, Tazlau (jud. Neamţ), Calafindesti (jud. Suceava), Putna, Ivancesti, Bordestii de Sus, Bordestii de Jos, Slimnic, Trestieni, Padureni, Tamboiesti, Obrejita, Candesti, Straoane, Cimpuri, Chetroasa, Alexandru Vlahuta, Dragosloveni, Dumbraveni, Negrilesti, Valea Cotesti, Golestii de Sus, Budesti, Cotesti, Andreiasu de Jos, Ruginesti, Vidra, Ruget, Caliman, Tichiris, Scafari, Iresti, Serbesti, Cucuieti, Olesesti, Sarbi, Tifesti, Tulnici, Coza, Paunesti, Viisoara, Paulesti, Barsesti, Beciul, Ramniceanca, Faraoanele, Pietroasa, Varnita, Racoasa, Verdea (jud. Vrancea).**

**-A.B.A. Jiu informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, jud. Hunedoara), pentru efectuarea lucrărilor de înlocuire a conductei Buta-Baraj.**

**- ABA Mureş informează că începând cu data de 23.06.2022, orele 06,00, ApaProd Hunedoara a trecut la alimentarea cu apa din acumularea Cincis, in vederea remedierii avariei pe sursa principala de alimentare cu apa Hobita/r.Barbat. În localităţile următoare din jud. Mureş : Mediaş, restricţii de udat grădini, între 6-9, 16-22, iar în jud. Hunedoara, loc. Boşored, Certeju de Sus, Dobra, Ilia, Gurasada, Oraş Călan, Peştişu Mic, Certeju de Sus, sunt unele restricţii ISU judeţean asigurând aprovizionarea cetăţenilor.**

**- ABA Somes Tisa informează că Sistemele de alimentare cu apa din priza de la acumularea Tarnita pentru zona Mun. Cluj Napoca, sunt afectate datorita subdimensionarii sistemului de alimentare cu apa in raport cu dezvoltarea zonei si inexistenta unui rezervor tampon (dimensionat 2700 locuitori, necesar pentru alimentare cu apa pentru 8000 locuitori). În jud. Maramureş, comuna Băceşti, cătun Valea Porcului sunt 3 fântâni secate, ISU Maramureş asigurând aprovizionarea cetăţenilor. Deasemenea în unele zone, printre care orașul Tăuții Măgherăuș, s-a instituit program restricţionat de livrare a apei potabile către consumatorii casnici. În comuna Onceşti sunt 20 fântâni secate.**

**SGA Sălaj informează că în com. Babeni, sat Pirosa, din 40 de fântâni, 31 sunt secate. Se solicita ajutorul Inspectoratului pentru Situatii de Urgenta si al operatorilor economici pentru asigurarea alimentarii cu apa a populatiei si animalelor prin transportul cu cisterna sau a altor mijloace.**

**- ABA Olt informează că se aplică Planul de restrictii Treapta II in localitatea Sanpaul, judetul Harghita – SC Agropic – sursa de apa Homorodul Mare.**

**- ABA Argeş-Vedea informează că operatorul de Apa canal Ilfov, care mentioneaza ca din cauza consumului excesiv de apa sunt nevoiti sa limiteza alimentarea cu apa potabila in comunele din jud. Ilfov: Periş, Clinceni, Domnesti, Ciolpani, Cernica, Bragadiru, Măgurele, 1 Decembrie, Berceni, Balotesti, Mioarele, Gogosari, Candesti in anumite intervale orare (2-3 ore) pentru remedierea unor avarii la reteaua publica de alimentare si refacerea rezervelor de apa din rezervoarele tampon proprii (care nu au fost dimensionate probabil si pentru udarea/irigarea terenurilor agricole).**

**ABA Buzău informează că în com. Scânteia, jud. Ialomiţa, este instituit un program de restricţii între orele 13-18, 00-05, datorită capacităţii reduse de stocare a bazinelor de apă potabilă.**

**ABA Crisuri informeaza ca în jud. Bihor, în comunele: Comuna Drăgești, Comuna Tarcea, Comuna Cherechiu, Orașul Săcueni, Comuna Săcădat, Comuna Buceș, Comuna Boghiș, Comuna Vadu Crișului şi Comuna Șicula rețeaua de alimentare operată de SC Compania de Apă Oradea SA, la orele serii restricționează furnizarea apei potabile.**

**A.B.A. Dobrogea-Litoral - Referitor la atingerea nivelului, respectiv a debitului Fluviului Dunarea, pe sectorul Chiciu (km 375)- Izvoarele (km 345)- Cernavoda (km 298)- Harsova (km 238), corespunzatoare fazei de atentionare/avertizare conform prevederilor planului de restrictii si folosirea a apelor in perioadele deficitare, pentru BH Dunare 2011- 2025, situatia ramane valabila pana la cresterea nivelului. In acest sens, va fi instituita faza de atentionare/avertizare de catre ABA Buzau – Ialomita, ABA Prut si S.G.A. Tulcea a caror folosinte se alimenteaza cu apa din Fl. Dunare, de la Chiciu (km 375) -Isaccea– Tulcea- brat Chilia- brat Sulina. La aceste debite transportul fluvial este ingreunat semnificativ fiind luate masuri de limitare a tonajelor barjelor in vederea asigurarii unui pescaj corespunzator asigurarii circulatiei fluviatile de mărfuri. Deasemenea sunt unele restricţii la folosinţe din localităţile: Harsova, Topalu, Seimeni, Agigea, Cernavoda, Seimeni, Dunareni, Oltina, Ostrov (sectorul Chiciu, Cernavodă, Hârşova), Daeni, Peceneaga, Ostrov, Traian, Macin, Peceneaga -Turcoaia – Macin, Macin - I.C. Bratianu, Smardan (sector Braţ Măcin, Smârdan).**

**SGA Tulcea, informează că din data de 09.07.2022, va fi instituita faza de atentionare/avertizare la folosintele care se alimenteaza cu apa din Dunare-Brat Macin, pe sectorul Daeni-Macin-Smardan, respectiv in scop:**

* **potabil S.A.A.C Daeni, Comuna Smârdan,**
* **irigatii- SC TUMULT GRUP SRL, SC BALTA STAR SRL, A.N.I.F TULCEA-Am. Ostrov, A.N.I.F Tulcea-Am. Daeni Ostrov Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I.,SC RAI VERDE SRL, A.N.I.F. Tulcea-Am Peceneaga- Turcoaia- Macin, A.N.I.F Tulcea-Am.23 August-Macin.**
* **piscicultura- SC Piscicola Macin (AM. Turcoaia).**

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

**- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;**

**- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;**

**- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;**

**- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;**

**Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.**

**Direcția Comunicare**